Q : Nostalġija ? Kriżi t' identita' ? Jew sempliċiment m' għandix x' nagħmel . . . ? A : Mod ħelu kif niftakar li jien Malti ġo pajjiż mingħajr pastizzi u Kinnie . Sandro jieħu pjaċir isajjar , jitħanżer , jixrob u jċekċek fuq strumenti strambi varji . . . meta ma jkunx qed idoqq il- kitarra . F' ħajj ' oħra xtaq ikun sajjied . Naqbel li hija ħaġa ta' l- għaġeb li daż- żmenijiet , hekk kif jibda joqrob is- sajf , l- eks- patrijat taħkmu n- tal- blata . Għatx kbir għal dik il- letarġija li twaħħlek fuq xi siġġu quddiem xi fan , bil- ħsejjes tal- murtali jidwu wara darek u n- nemus jiżfen taħt it- toqol ta' l- umdita' sajfija , jew xi platt għaġin bil- cozze għand is- Sicilia fil- beraħ u birra kiesħa quddiemek li trid tħaffef u tixrobha qabel ma ssir fietla . Biex inħejji għall- miġja tiegħi fuq il- blata l- 14 ta' lulju , fassalt kolonna sonora gużtuża għal ġurnata tipika sajfija : Ġeneralment inqum bi ħruq fl- istonku . Kor ta' ulċeri , b' kuntrapunt mill- ifjen , jgħannu innu b' ġieh lis- Serkin , il- pastizzi , il- lager u l- ' junk food ' Malti kollu li l- lejl ta' qabel tfajt fil- miżbla gastrika ta' l- istonku tiegħi . Panik kbir hekk kif min ġos- sodda idi tfittex il- kaxxa Zantac u ma ssibiex . Biex intaffi il- ħruq , nitfa' l- ewwel silta minn Club da Esquinha ta' MILTON NASCIMENTO . Mużika b' tama u mhux fitta żżejjed għal filgħodu . . . FUQ TAL- LINJA LEJN IL- BELT Xi ħaġa b' ritmu għajjien mqanżaħ , li fl- istess ħin ma tridx tkun kwieta żżejjed minħabba l- ħoss tal- magna insistenti . Nagħżel Quem e Quem ta' JOAO DONATO , funk brażiljan mis- snin sebgħin li jharikklek il- kirxa , li jevoka xi film erotiku minn tfuliti mill- Italia 7 fil- 11 ta' filgħaxija . GEWWA L- BELT VALLETTA Nħobbha wisq il- Belt . L- isbaħ belt fid- dinja . Ghadni ma ltqajt ma' ħadd , imma mil- bogħod nilmaħ xi wċuh minn dawk l- irkejjen tal- passat tiegħi li nippreferi ninsa . Dawk in- nies li żgur l- ewwel ħaġa li ħa jsaqsuni hi jekk " spiccajtx il- kors " u " meta ġej lura Malta " u " jekk izewwigtx " . Mur ghidilhom li waqaft nistudja erba' snin ilu , qatt ma ħriġt minn Malta bil- ħsieb li nerġa' niġi lura u li erġajt spiccajt għażeb għat- tieni darba fi spazju ta' 10 xhur . U dawn il- mistoqsijiet jistaqsuhomli kull sajf . Nghoddos rasi 'l isfel u fuq l- iPod infittex nigri Freak In ta' DAVE DOUGLAS . Nikkanalizza r- rabja u l- istinti omicidi kollha fil- kitarra ta' Marc Ribot . FUQ TRIQTI LEJN IL- BAHAR Fil- karozza taċ- jew ta' jew ta' xi ruħ oħra li ħa tissaportini das- sajf . Idi barra mit- tieqa , tbissima fuq wicci , riħa ta' coconut oil jew xi atrocita' oħra , noħlom fuq il- magnum mega double chocolate bonanza li ħa nilghaq fuq ir- ramel , u l- kbir DJAVAN għaddej fuq wara . Muzika ferrieħa , mużika ewforika , u għal dawk kollha li jaħsbu li l- mużika latina tfisser tisma 'l Ricky Martin b' Margerita f' idejk il- Fuego , isimgħu daqxejn 'l dan . . . . Tahlita ta' apatija , letargija u l- qarnit li qaghdli fuq l- istonku , u bqajt id- dar . Li ħa jbenninni sakemm nibda noħlom bil- bbq tas- sibt li ġej jew is- sajda ta' għada filgħodu . . . Sargu kbir iqajjimni u d- drums ta' Joe La Barbera itellifli r- raqda . Nitfi l- istereo u nkompli għaddej sas- sitta . Ili ħmistax il- sena ngħid lili nnifsi li r- raqda ta' wara nofs in- nhar m' għandiex tkun itwal minn siegħa . Issa għandi ħedla kbira li ma titlaqniex malajr . Hlejt il- ħin . Nitfa' Dust ta' BEN MONDER , skond jien l- ikbar kitarrist fid- dinja bħalissa , biex nispira ruħi u forsi nimmotiva ruħi . Naqbad il- kitarra u wara nofs siegħa ndoqq l- għaraq jibda' nieżel . Wara kollox qatt ma jien ħa nsir tajjeb daqs Ben Monder . Mela . . . . might as well , mmur fuq it- terazzin , nlegleg il- lager . . . . BARRA MIX- SHOWER LEST BIEX NIFFACCJA IL- GAWHAR TA' L- ILJIELI MALTIJA Quddiem il- mera ninduna li aħjar nohodha easy bil- pastizzi u l- lager . U sa ftit ġimghat ilu kont qed niekol il- quinoa u s- sashimi u nixrob il- lapsong souchong . Illejla ħa ndoqq il- Veccja , mad- D , is- City u Joe . Fuq wara Galos De Briga ta' JOAO BOSCO . Ma nafx għala għandi aptit noqgħod naqbeż fuq is- sodda . Mimdud fuq is- sodda . Il- qniepen , in- nemus , is- serduq u d- dawl tal- qamar . Pariġi tidher 'l bogħod wisq . Ghada forsi mmur sas- suq ta' Marsaxlokk . Nixtri xi qarnita u noqgħod nsajjarha bil- kwiet . U xi nofs tużżana pagell . Naghmlu ikla mal- ħbieb . Jew nċempel lis- City nagħmlu ikla bebbux . . . Dak jinqala' biex isajru l- bebbux . Tliet flixkien Rioja . . . Ghajnejja tmur bija mal- mużika krepuskulari ta' LARRY GOLDINGS . Nohlom fuq żmien meta nkun nista' nqatta' iktar minn tliet ġimghat fuq din il- blata mingħajr ma' jaħkmuni frustrazzjonijiet kbar . Forsi xi darba għad jiġi . . . " Nagħżel Quem e Quem ta' JOAO DONATO , funk brażiljan mis- snin sebgħin li jharikklek il- kirxa , li jevoka xi film erotiku minn tfuliti mill- Italia 7 fil- 11 ta' filgħaxija " . il- belt erotika mela għax jien normalment nagħżel Taj Mahal ta' Jorge Ben jien u dieħel . . . Tajjeb ħafna . Tal- biża . Ajma , x' għamiltli . Nahseb ġejja xi waħda minn dawk il- ġranet . Se nzommok responsabbli : ) d m' għandux dritt jikkumenta Il- klijent tiegħi iddikjara s- silenzio stampa f' rigward il- kummenti li saru f' dil- bloggata . Heqq issa veru għandi kurzita . X' għidt daqshekk tad- daħk ? Tahlita ta' insider jokes u kunflitti estetiċi li nixtieq nibqa' diskret fuqhom . Kont qed infittex il- Blogg ta' Rueben Sant u ntlift . Insomma , prosit ħafna u viva il- jazz u dak in- nejk kollu . a qatta liba kollkom foxx hajjitkom a imdejqin . intom kolla ħnieżer u tal liba u mistħija . foxx hajjitkom . . . . . .